Derib

Derib, Claude de Ribaupierre e anv gwir, zo ur senarioour ha treser bannoù-treset eus Suis. Ganet e oa d'an 8 a viz Eost 1944 e La Tour-de-Peilz e Suis. Tad Yakari ha Buddy Longway an hini eo.

 E remzad 
Da zek vloaz en deus graet Derib vihan e soñj ober e vuhez deus ar bannoù-treset. Ar suisad yaouank a grog da dresañ e-giz den a vicher da 19 vloaz, e kêr Vrusel. Deskiñ a ra an navvet arz gant Peyo ha kemer a ra perzh er Schtroumpfed. Tresañ a ra un tammig a bep seurt e-barzh ar c'helaouennoù Spirou, le Journal de Tintin ha Pilote. En em varekaat a ra bemdez war ar c'hontañ hag an tresañ. Dont a ra da vezañ mignon gant Franquin (Gaston Lagaffe, Spirou), Jijé (Jerry Spring), Roba (Boulig ha Billig) ha Bob de Moor.

Krouiñ a ra tudenn Yakari pa e 22 vloaz. E 1969 e teu war well Ar penn-youd Pythagore, an dug braz barrek e matematik. E penn-kentañ ar bloavezhioù 1970 e grou Les Ahlalaaas, tudennoù bihan blevek ha ribardellus. Ur grouidigezh all n'eo ket bet disonjet eo ivez Atila, ar c'hi a gaoz.

E 1971 e ya da labourat gant ar gazetenn Tintin. Tresañ a ra da gentañ an heuliad "Go West" araok degouezhout en e bar gant istorioù Buddy Longway. E c'hout evit an tresañ, ar western hag ar c'hezeg en deus roet tro dezhañ d'ober eus an oberenn-mañ unan eus ar re wellañ e touesk ar bannoù treset holl vrudet.

E 1981 e labour war ur saga hir ha realist Celui qui est né deux fois diwar-benn ar sevenadur indian. Krouiñ a ra e 1988 an heuliad Red Road. Embann a ra e 1991 Jo, un oberenn bennañ a 80 pajenn evit kizidikaat ar re yaouank gant ar SIDA.

 An temoù kavet en e albomoù 
Gwrac'h eo gant an Amerindianed. Kavet e vez an tem-mañ en e oberenn : Yakari, Buddy Longway, "Celui qui est né deux fois" ha "Red Road".

Krouiñ a ra ivez bannoù-treset evit ar yaouankiz a anavez diazamantoù : Jo diwar-benn ar SIDA, No limits diwar-benn feulster ar re yaouank ha Pour toi Sandra diwar-benn ar gistierezh.

Oberennoù
 Les Ahlalaaas
 Arnaud de Casteloup
 Attila
 Les Aventures de Pythagore et cie (3 tamm embannet)
 Buddy Longway
 Celui qui est né deux fois
 Go West
 L'Homme qui croyait à la Californie
 Jacky et Célestin
 Jo
 No limits
 Poulain mon ami
 Pour toi Sandra
 Red Road
 Yakari

Oberennoù diwar e benn

 1983 : "Les amis de Buddy Longway" embannet gant Le Lombard ha gant François Gir, René Hausman, René Follet, Rosinski... 
 1985 : "Derib, Un créateur et son univers" gant Georges Pernin, collection "Nos Auteurs" n°3, embannadurioù Le Lombard

 Liammoù diavaez 
  Lec'hienn ofosiel Derib
  Lec'hienn ar fans : les Amis de Derib 
  Lec'hienn diwar-benn an heuliad Buddy Longway
  Lec'hienn diwar-benn an heuliad Les Ahlalaaas
  Video atersadenn Derib en abadenn Un monde de bulles, ur wech ar bajenn karget, bizskrivit "Derib" e-barzh al linenn "Rechercher"

Rummad:Treserien bannoù-treset Suis
Rummad:Senarioourien bannoù-treset
Rummad:Ganedigezhioù 1944